T + PRIES 
Sukaktuvininkas Ignas Medziukas švenčia 85-tąjį gimtadienį. 
Sveikina Andrius Mikuckis. 


dabar daugelį metų tebėra vakarų apygardos mokyklų 
inspektorius. Jo straipsniai įvairiapusiškomis temomis 
pagrįsti objektyvia tiesa, realiais faktais, margina įvairių 
mūsų laikraščių puslapius ir šią dieną. Sukakus šiai 
mokyklai 25 m., jis parašė jos kūrimosi istoriją. 

1994 spalio 22 šiam kilniam lietuviui, dzūkui, sukako 
85 metai. Los Angeles miesto Šv. Kazimiero parapijos 
šeštadieninė lituanistinė mokykla, vedėjos Marytės 
Newsom pastangomis, suorganizavo kuklų, nuoširdų, 
netikėtą pasveikinimą. Vaikučiai, sustoję ratu, 
pasirodžius sukaktuvininkui, ėmė skanduoti „valio, 
valio“. Po to vedėja pasveikino susirinkusiųjų vardu, 
aa dar daug metų gyvuoti. Taip pat įteikė 

vietimo tarybos ir asmeninį Švietimo tarybos 
pirmininkė Kučienės pasveikinimus. 6 skyriaus 


Šv. Kazimiero lit. mokyklos (LA) mokiniai atlieka angeliukų 
vaidmenį kalėdinėje programoje. Iš k: G. Lapinskas, D. Aneliaus- 
kas, E. Dudor, M. Lapinskas, K. Butkys, A. Mažeika. 


mokinė Austė Kuolaitė mokinių vardu perskaitė pa- 
sveikinimą. Mūsų mokyklos pažiba 2 skyriaus mokinys 
Andrius Mikuckis padeklamavo Vytės Nemunėlio 
eilėraštį „100 metų aš gyvensiu“. 

Rūpestingoji tėvų komiteto atstovė Audra Reivy- 
dienė parūpino gėlių krepšelį ir didžiulį puošnų tortą. 

Pasivaišinus tortu, sukaktuvininkas padėkojo už 
nuoširdų sutikimą ir prisiminė, kad prieš daugelį metų 
jis buvo toks mokinukas. Sakė, kad šiemet lankęsis 
Lietuvoje ir turėjęs progos pamatyti save jaunystės 
nuotraukose. 

Mes, visi mokyklos mokytojai ir tėvai, prisijungiame 
prie šio garbingo jubiliejaus paminėjimo, linkėdami 
stiprios sveikatos, geros nuotaikos ir ilgų metų gyvuoti 
ir džiuginti mus aktyvia veikla. Eugenija Dambra 


JAV LB ŠVIETIMO TARYBOS DARBAI, PLANAI IR LEIDINIAI 


LB Švietimo tarybos posėdyje sausio-kišskirstyta 
parama dvidešimt dviem lituanistinėms mokykloms: iš 
Lietuvių fondo 30,000 dol. ir iš Švietimo (rudenį) 
paskelbto aukų vajaus 14,000 dol. 

1994-95 mokslo metais veikia 22 lituanistinės 
mokyklos, moko 185 mokytojai ir mokosi 1,020 moki- 


nių. Šiais mokslo metais mokyklos švenčia 45-rių metų 
sukaktį. Aprašymas bus kitame numeryje. 


JAV LB Švietimo taryba vasario 26, sekmadienį, 
ruošia tradicinę mokytojų darbo konferenciją Pasaulio 
lietuvių centro Bočių menėje. Konferencija prasidės 9 v. 
r. šv. Mišiomis Palaimintojo Jurgio Matulaičio misijoje. 
Po šv. Mišių vyks registracija, susipažinimas prie 
kavutės. Po to seks įvairios paskaitos ir svarstybos. 
Pedagogė Jūratė Krokytė-Stirbienė iš Philadelphijos 
kalbės aktualia tema „Kas turėtų būti mokoma lietu- 
viškoje mokykloje ir kaip tai daryti?“. Pedagogė Rita 
Venclovienė, dėstanti prancūzų ir ispanų kalbas, 
pateiks svetimos kalbos dėstymo metodiką. Profesorė 
Syte Reitz iš Madison, WI kalbės aktualia tema apie 
hyperactive vaikus ir jų dietą. Pedagogė Rima 
Kašubaitė-Binder — „Gifted Resource Teacher“. Mode- 
ruos LB Švietimo tarybos koordinatorė spaudos 
reikalams Ramunė Kubiliūtė. Organizuojamos apva- 
laus stalo svarstybos. 


LB Švietimo taryba kviečia visus mokytojus ir besi- 
dominčius lietuviško švietimo reikalais dalyvauti kon- 
ferencijoje, kurioje bus nagrinėjamos aktualios proble- 
mos ir apmąstoma mūsų lituanistinių mokyklų ateitis. 


Prisimenant partizanų veiklos 50-metį LB Švietimo 
taryba nutarė dovanoti visų lituanistinių mokyklų 
vyresniems mokiniams (nuo 5-jo skyriaus) tautinio 
auklėjimo skyriaus išleistas „Partizanai“ knygeles. Šių 
dienų mokinius reikia supažindinti su mūsų tautos 
tragedija — partizanų ištverme ir kovas. Tai yra ištraukų 
sąsiuvinis - konspektas iš Daumanto knygos „Partiza- 
nai“. 


LB Švietimo taryba pakartotinai leidžia rašytojos 
Danutės Bindokienės knygelę „Baltosios pelytės kelionė 
į mėnulį" antrąją laidą. Knygelė yra lengvai skaitoma ir 
suprantama. Knygelės pabaigoje pateikti rečiau varto- 
jamų žodžių paaiškinimai, kuriuos paruošė Švietimo 
tarybos narė mokykliniams reikalams Vida Brazaitytė. 
Knygelė jau spausdinama Draugo spaustuvėje. 

LB Švietimo taryba taip pat leidžia antrąją laidą dr. 
Mirgos Girniuvienės knygelės „Senojo bokšto paslap- 
tis“. Autorė paruošė šiai knygai ir pratimų konspektą. 
Vida Brazaitytė pateikia rečiau vartojamų žodžių 
paaiškinimus. 

Prof. dr. Antanas Klimas 


KALBOS TARŠA LIETUVOJE 


Ištraukos iš kun. Kazimiero J. Ambraso pokalbio su užsienio lietuvių žymiuoju poetu Henriku Nagiu 


Užsienio lietuvių spaudoje jau daug buvo rašyta apie 
lietuvių kalbos taršą Lietuvos spaudoje, literatūroje, 
televizijoje, radijuje, paskaitose, kalbose. Dabar jau pasi- 
girsta ir Lietuvos kalbininkų balsų prieš svetimybių 
brukimą ir jų grėsmę lietuvių kalbai. Nusiskundęs yra ir 
Pasaulio lietuvio kalbos skyriaus redaktorius kalbininkas 
prof. dr. Antanas Klimas. Jis atsiuntė mums persispaus- 
dinti ir Kanadoje gyvenančio poeto Henriko Nagio pasi- 
sakymą pasikalbėjime su kun. Kazimieru J. Ambrasu, 
išspausdintą Kanados lietuvių savaitraštyje „Tėviškės 
žiburiuose“ 1995.1.10 Nr. 2. Gavę T.Ž. redakcijos su- 
tikimą, persispausdiname būdingesnes pasisakymo dalis, 
iš anksto pabrėždami, kad poeto Henriko Nagio mintims 
visiškai pritariame. 

O paskui lauksime skaitytojų pasisakymų. Red. 


Gerai, kad galų gale garsiau ir drąsiau apie mūsų 
kalbos taršą prasitarė ir mūsų kalbininkai Lietuvoje. 
Užsienio lietuvių spaudoje apie tai rašoma jau senokai. 
Stebina nuolat tirštėjanti griūtis nevykusių anglų kalbos 
hibridų laisvos Lietuvos spaudoje, knygose, kasdienėj 
kalboj. Priveista jų su kaupu net poezijoje, prozoje ir 
ypač literatūrologų akademiškajame žargone. Atrodo, 
varžomasi, kuris arba kuri sugebės parašyti klaikesne 
graždanka, labiau užgriozdinta tarptautiniais žodžiais 
ir nesuprantamesne mišraine. Dėl tokio snobizmo 
apraiškų nurodoma kaip viena iš svarbiausių 
priežasčių sovietinio laikotarpio pseudomokslinio 
žargono įtaka. Tai tiesa. Reikėjo gi kaip nors primityvų 
marksizmą ir dar primityvesnį stalinizmą „sumokslin- 
ti“. Rachitinė kalba lyg ir pasitarnavo tūkstančiams 
įvairaus kalibro politrukų susodinti tokius visose 
įstaigose, ypač mokyklose bei universitetuose. 

Nemažiau, deja, prisidėjo prie šio kalbinio snobizmo 
ir įvairaus plauko vadinamieji intelektualai iš užjūrio, 
ypač Šiaurės Amerikos, kurie arba nemokėdami pa- 

Pabrangus pašto persiuntimo išlaidoms ne vien JAV, 
knygų siuntos iš Lietuvos pasidarė labai brangios, todėl 
LB Švietimo taryba yra labai dėkinga PLB vicepirm. 
Rimui Česoniui, atvežusiam du sunkius lagaminus 
mokykloms reikalingų knygų. 

Tokia pagalba lituanistinėms mokykloms yra ver- 
tinga ne vien materialiniai, bet ir moraliniai. Taigi, 
Rimą Česonį galima pavadinti „moderniu šių dienų 
knygnešiu“. Švietimo taryba 

kankamai savosios kalbos, arba norėdami parodyti 
savo akademišką pranašumą atgabeno Lietuvon tokį 
neįmanomą raizgalą svetimybių, kad be tarptautinio 
žodyno jų neįmanoma suprasti. 

Keisčiausia štai kas: beveik visiems tiems svetim- 
žodžiams yra puikiausi lietuvių kalbos atitikmenys! 
Neišvengiamai toks savosios kalbos susinimas ima vis 
labiau skverbtis mūsų prozon ir poezijon. Didelę dalį 
atsakomybės turi prisiimti universitetų profesoriai, 
beveik reikalaujantys tokios neva akademinės 
snobkalbės. 

Retkarčiais, kai nesama savosios kalbos atitikmenų 
arba kai tarptautiniai žodžiai taikliau ir tiksliau išreiškia 
norimą mintį, jie naudotini. Štai žodžiui „snobas“ 
(snobizmas) lietuviško pakaitalo neturime, o jo žody- 
ninį apibūdinimą vertėtų įsidėmėti: snobas (angl. snob) 
žmogus, kuris dedasi turįs rafinuotą skonį, aklai laikosi 
madingų manierų, stengiasi imponuoti tariama erudi- 
cija. Pavartę kultūrinius bei literatūrinius leidinius, 
rasime minėto bezdžioniavimo per akis. Jaunesniųjų ir 
jaunųjų rašytojų kūryboje bei jų svarstymuose rasime 
visokias mūsų vyresniųjų literatūrologų (savųjų ir 
užsieniečių) binarines paradigmas ir signatūras, ir 
simbiozes kartu su imidžiais, holemis, bolėmis, kortais 
ir t.t. ir t.t. Jeigu manote, kad sutirštinu, paskaitykite 
Metų žurnale 1994 m. vasarą išspausdintą gražiu 
senovišku vardu (Audinga) pavadintos literatūrologės 
rašinį apie Sigito Gedos poeziją. Kaip daugelis pan- 
ašaus sukirpimo rašinių, parašytų tokiu moksliniu 
žargonu, jų perskaityti be „Tarptautinių žodžių žody- 
no“ neįmanoma. » 

Argi tikrai trokštama (arba reikalaujama univer- 
sitetuose) parašyti lietuviškai ir išversti į snobišką 
svetimkalbę? Kuo suprastėtų tie kūriniai arba moks- 
liniai straipsniai, jeigu jie būtų parašyti visiems su- 
prantama ir įkandama lietuvių kalba? O jau pasigirsta 
balsų, kad semiotika esanti ne tiktai mokslas, tiriantis 
kalbos ženklus ir jų sistemas, bet ir gyvenimo būdas. 
Taigi labai abejotinas mokslas, neturįs jokios bendra- 
vardyklinės sistemos, pakeliamas į kultą! Ir niekas prieš 
tokią nesąmone nekelia balso. Ir tai, deja, ne vienintelis 
atvejis, kai savo ideologinio kiemo arba kelmo garb- 
stomieji bandomi pakelti į stabus. Jie tada ima diktuoti, 
kaip reikia kalbėti ir rašyti, jie diktuoja naująją madą. 
Tada atsiranda visokie postmodernizmai, kurių pats 
terminas yra sau prieštaraujanti nesąmonė... 

Aptariant knygas, reikėtų būtinai pasisakyti ir apie 
visokią kalbinę taršą, vis labiau užgožiančią ir kūrybą, 
ir jos aptarimus. Bėda tik, kad daugelis tų aptarinėtojų 
kalbos taršalus naudoja ir palaiko. Anksčiau dažniau, 
dabar kiek rečiau randame įžeidžiančią ir užgaulią 


